stanford-oval/wikipedia huggingface dataset:
Kfar Etzionin verilöyly
Tausta

Kfar Etzionin juutalainen kibbutsi oli perustettu Jerusalemin eteläpuolelle Hebronin kukkuloille vuonna 1943. Sen ympärille perustettiin myöhemmin vielä kolme muuta asutusta, Massu'ot Yizhak, Ein Zurim ja Revadim. Yhdessä ne muodostivat Etzionin siirtokunta-alueen (Gush Etzion). Alueen sijainti oli strateginen. Palestiinan mandaattialueen sisällissodasta lähtien vuonna 1947 arabit alkoivat tehdä torjuttuja hyökkäyksiä siirtokuntia vastaan. Vastaavasti niistä käsin juutalaiset saattoivat häiritä arabien yhteyksiä kohti Jerusalemia.
Vuonna 1948 Etzionin alueella oli noin 500 siirtolaista ja Haganan jäsentä. 12.–14. tammikuuta 1948 huoltokolonna juutalaisesta Länsi-Jerusalemista oli väijytetty ja alue oli tästä lähtien käytännössä piiritetty. Yišuvin johdossa ei ollut yksimielisyyttä toimenpiteistä alueen suhteen. Osa kannatti sen evakuointia, mutta lopulta päätettiin, että yhtäkään siirtokuntaa ei luovutettaisi. Taistelua viimeiseen puolustajaan asti kannattajat esittivät puolustuksen olevan välttämätönä arabitaistelijoiden sitomiseksi pois Jerusalemin suunnalta.
Huhtikuun alusta lähtien alueen juutalaiset väijyttivät arabiliikennettä Hebronin ja Jerusalemin välillä Etzionista käsin. Kohteena olivat myös arabilegioona ja brittiarmeijan kulkuneuvot. Arabilegioona teki vastaiskun 12. huhtikuuta. Britit olivat alkaneet hermostua tilanteeseen. He pelkäsivät Haganan sulkevan tiet samalla, kun brittien oli tarkoitus pian vetäytyä niiden kautta Jerusalemista. Britit päättivät antaa arabilegioonalle oikeuden hoitaa Etzionin ongelma. Teiden turvallisuudesta vastaamaan muodostettiin arabilegioonan 6. rykmentti. Ensin tehtiin kostoiskuja. 4. toukokuuta iskivät panssariajoneuvoin tuetut arabilegioonan ja paikallisten taistelijoiden joukot mahdollisesti joidenkin brittien panssariautojen ja vaunujen tukemana. Iskun aikana ei kuitenkaan onnistuttu valtaamaan Etziuonin puolsutajien asemia. 12 Haganan jäsentä kaatui. Arabien puolella kaatui useampi tusina, heistä suurin osa paikallisia taistelijoita.
Arabilegioona päättii lopulta toteuttaa Etzionin alueen kokonaisvaltaisen valtauksen. Iskua johti 6. rykmentin komentaja Abdullah Tall. Tallin mukaan hyökkäys tehtiin ilman arabilegioonan brittiläisen komentaja kenraali John Glubbin lupaa. Tätä selitystä ei ole kuitenkaan aina pidetty paikkaansapitävänä, vaan hyökkäyksen on katsottu sopineen hyvin Glubbin yleisstrategiaan. Glubb pystyisi Etzionin valtauksella turvaamaan brittien viimeiset varustetoimitukset arabilegioonalle Suezin kanavan suunnalta, sekä helpottamaan Hebronin suunnan asemiaan. Samalla arabbilegioona kostaisi Etzionin siirtolaisten iuskuissa kärsityt tappiot.
Etzionin taistelut

tzionin puolustajia oli noin 500. Heidän joukossaan oli kibbutsien asukkaita ja Haganan jäseniä. Käytössä oli pääasiassa kevyttä aseistusta, kaksi kahden tuuman kranaatinheitintä, joitakin konekiväärejä ja PIAT-panssaintorjuntasinkoja. Etenkin PIAT-sinkojen ja kranaatinheittimien ammuksia oli kuitenkin vähän. Hyökkäävään arabilegioonaan kuului kaksi jalkaväen komppaniaa. Heitä tuki Arabien vapautusarmeijan komppania, pari tusinaa panssariautoja, kolmen tuuman kranaatinheittimien patteri, sekä mahdollisesti yksi tai kaksi kuuden naulan tykkiä.
Hyökkäys alko hieman ennen aamun sarastusta 12. toukokuuta kranaatinheittimien ja tykistön tulella. Tulitusta seurasi panssariautojen eteneminen ja niitä seurasi jalkaväki. Puolustajien asemat vallattiin yksi toisensa jälkeen. Niin sanottu venäläinen luostari Etzionin alueen keskustassa vallattiin keskipäivällä. Kfar Etzionin oli näin eristetty Etzionin muista siirtokunnista. Puolustajien kannalta tilanne oli epätoivoinen. Radiolla pyydettiin kaikkia mahdollisia vahvistuksia. Keskiyöllä Haganan pääesikuntaan ilmoitettiin, että toivoa puolustamisesta ei enää ollut. Jerusalemissa ei kuitenkaan pystytty tilanteeseen juuri vaikuttamaan. Britteihin ja punaiseen ristiin vedottiin taistelujen keskeyttämiseksi ja lenokoneilla tehtiin joitakin tehottomaksi jääneitä ilmaiskuja.
Hyökkäys jatkui yön jälkeen jälleen hieman ennen aamua. Tyypillisen tykistövalmistelun jälkeen panssariautot ja jalkaväki etenivät Kfar Etzionin puolustuslinjan juoksuhautoihin. Aamulla tehtiin läpimurto puolustuslinjan pohjoisosassa. Hieman ennen keskipäivää kibbutsin johto antoi käskyn antautumisesta.
Verilöyly

Suurin osa Kfar Etzionin puolustajista tuli ulos asemistaan valkoisia lippuja kantaen. Jotkin asemat tekivät vielä vastarintaa, koska uutinen antautumisesta ei ollut kantautunut jokaiseen paikkaan. Joka tapauksessa puolustajien ydinjoukko, noin sata miestä ja naista, kokoontuivat aukiolle Kfar Etzionissa. Silminnäkijöiden mukaan arabilegioonan sotilaat kutsuivat paikalle valokuvaajan. Valokuvaajan otettua joitakin kuvia antaunueita vastaan avattiin tuli. Jotkin antautuneista selviytyivät yrittäen paeta tai avaten tulen hyökkääjiä vastaan. Arabilegioonan joukot huusivat iskulausetta "Deir Yassin". Lähes kaikki antauneet miehet ja naiset surmattiin.
Verilöylyssä ja sitä samana päivänä edeltäneissä taisteluissa oli kuollut 106 juutalaista miestä ja 27 naista. Edellisenä päivän taisteluissa oli kaatunut 24 puolustajaa. Vain muutamia Kfar Etzionin puolustajista selviytyi hengissä. Joitakin pakeni Massu'ot Yizhakiin ja arabilegioonan upseerit pelastivat kolmen hengen. Arabilegioonan ja tappiot olivat 27 kaatunutta ja paikallisten asemiesten 42 kaatunutta. Arabilegioona sittemmin joko kiisti koko verilöylyn, tai syytti sen toteuttamisesta paikallisia asemiehiä.
Seuraukset

Etzionin kolme muuta siirtokuntaa olivat edelleen juutalaisten käsissä, mutta Hagana piti niidenkin tilannetta toivottomana. Brittien, punaisen ristin ja juutalaistoimiston välisissä neuvotteluissa saatiin 13. toukokuuta aikaan antautumissopimus. Seuraavana päivänä punaisen ristin kuorma-atuoja saapui kolmeen jäljellä olevaan siirtokuntaan. Arabilegioonan pienet osastot turvasivat asukkaiden pääsyn kuorma-autoille. Legioonan jäsenet joutuivat yhteenottoihin paikallisten asemiesten kanssa autoja turvatessaan. 357 sotavangiksi päätynyttä kibbutsien asukasta kuljetettiin Transjordaniaan, jossa he olivat pian alkaneen Israelin itsenäisyyssodan loppuun saakka. Arabilegioona ei alkuperäisen sopimuksen ehtojen mukaisesti vapauttanutkaan naisia ja haavoittuneita, mutta Haganan brittien välitysupseerina toiminut Chaim Herzog kuvaili heidän toimintaansa kolmen siirtokunnan antautumisen yhteydessä muuten esimerkilliseksi.
Etzionin siirtokunnat tuhottiin. Alueesta tuli sittemmin arabilegioonan sotilastukikohta. Israel valtasi alueen kuuden päivän sodan aikana vuonna 1967 ja Kfar Etzionin kibbutsi perustettiin uudelleen saman vuoden syyskuussa.
Harelin prikaatin kolonna kohti Gush Etzionia vuonna 1947.
Arabilegioonan sotilaiden vangiksi ottamia Kfar Etzionin puolustajia.
Joukkohautajaiset Jerusaelmissa 17. marraskuuta 1949. Haudettavien joukossa oli monia Gush Etzionin asukkaita.
Kerho

Kerho tai kerhotoiminta on yleensä harrastusluonteista. Kerho on vapaa-ajan pienimuotoinen ryhmä, joka voi olla joko vapaa-aloitteinenselvennä tai esimerkiksi koulun, seurakunnan, yhdistyksen, kunnan tai poliittisen järjestön ohjaama ryhmä. Kerhotoimintaa voi olla myös laajemmassa muodossa esimerkiksi vapaaehtoisjäsenyyteen perustuvissa markkinointiorganisaatioissa.
Aiemmin kerhoa kutsuttiin klubiksi.
Aiheesta muualla

Kuvia tai muita tiedostoja aiheesta Kerho Wikimedia Commonsissa
Karl Taylor Compton

| Karl Taylor Compton |
| --- | --- |
 Karl Taylor Compton vuonna 1940.
Henkilötiedot
Syntynyt: 14. syyskuuta 1887 Wooster, Ohio
Kuollut: 22. heinäkuuta 1954 (66 vuotta) New York
Koulutus ja ura
Tutkinnot:  Princetonin yliopisto
Väitöstyön ohjaaja:  Owen Willans Richardson
Instituutti:  Massachusetts Institute of Technology
Tutkimusalue:  fysiikka
Karl Taylor Compton (14. syyskuuta 1887 Wooster, Ohio, Yhdysvallat – 22. heinäkuuta 1954 New York, New York, Yhdysvallat) oli yhdysvaltalainen fyysikko ja Massachusetts Institute of Technologyn rehtori 1930–1948. Toisen maailmansodan aikana hän oli merkittävä tiedevaikuttaja, ja hän oli mukana muun muassa tutkan ja atomipommin kehittämisessä.
Nuoruus ja opiskeluaika

Karl Compton syntyi Ohiossa vuonna 1887. Hänen vanhempansa olivat Elias ja Otelia Augspurger Compton. Karl oli vanhin lapsista, ja hän sai myöhemmin kolme nuorempaa sisarusta: Maryn, Wilsonin ja Arthurin. Elias Comptonin isovanhemmat olivat tulleet Yhdysvaltoihin jo ennen vapaussotaa. Otelia Augspurgerin perhe oli tullut Ohioon vasta 1800-luvun alussa, ja he olivat Alsacen ja Hessenin mennoniittoja.
Compton valmistui College of Woosterista filosofian kandidaatiksi vuonna 1908. Opiskelujen ohessa hän työskenteli laboratoriossa ja tätä kautta kiinnostui fysiikasta. Vuonna 1909 hän valmistui maisteriksi. Hänen gradunsa julkaistiin seuraavana vuonna Physical Review -lehdessä.
Compton sai valmistumisensa jälkeen tarjouksen Koreasta lähetyskoulun tiedeopettajana, mikä olisi ollut hänen isänsä mielestä paras paikka pojalleen. Compton ei ollut kuitenkaan vielä valmis opettajaksi, ja isänsä kannustamana hän päätyi kuitenkin vuonna 1910 Princetonin yliopistoon jatkamaan opintojaan. Princetonissa hän sai osa-aikaisen apulaisopettajan paikan. Tohtorin tutkintoa Compton alkoi suorittaa Owen Willans Richardsonin alaisuudessa. He julkaisivat useita artikkeleita, ja Richardson sai myöhemmin Nobel-palkinnon tutkimuksista, joissa Compton oli ollut apuna. Compton valmistui tohtoriksi vuonna 1912.
MIT:n rehtoriksi

Vuonna 1913 Compton aloitti työt Reed Collegen fysiikan opettajana. Princetoniin hän palasi kaksi vuotta myöhemmin fysiikan apulaisprofessoriksi. Ensimmäisen maailmansodan aikana Compton lähetettiin Pariisiin Yhdysvaltain suurlähetystön tieteelliseksi apulaisattaseaksi. Sota-aikana hän tajusi tieteen merkityksen sotatantereella ja loi useita tulevaisuuden kannalta merkittäviä kontakteja.
Kesäkuussa 1919 Comptonista tuli professori opettajan- ja fyysikontaitojensa ansiosta. Hänen maineensa kasvoi Princetonissa, ja vuonna 1927 hänet nimettiin Palmer Laboratoryn johtajaksi ja hänelle myönnettiin Cyrus Fogg Brackett -professuuri. Hän siirtyikin uuden nimityksen myötä valvomaan laitoksen lopputöitä. Vuoden 1930 alkupuolella Comptonille tarjottiin Massachusetts Institute of Technologyn (MIT) rehtorin paikkaa. Compton astui virkaan vaikeaan aikaan heinäkuussa 1930, jolloin 1930-luvun lama vaikeutti rahoituksen saantia ja tiedettä syytettiin monista yhteiskunnan epäkohdista. Compton oli kuitenkin rohkea tieteen puolestapuhuja ja MIT:n uudistaja. Hänellä oli suuri vaikutus yliopiston maailmanmaineen kehittymiselle. Viiden vuoden aikana Compton oli uudistanut hallinnon ja opetuksen sekä tehnyt useita muita muutoksia.
Compton edisti MIT-aikanaan myös yliopistojen ja hallituksen välistä yhteistyötä. Yhteiskunnallista työtä hän teki monissa järjestöissä. Jo vuonna 1923 hänet oli valittu American Philosophical Societyyn ja seuraavana vuonna kansalliseen tiedeakatemiaan, jonka fysiikan osaston puheenjohtajana hän toimi 1927–1930. Vuonna 1925 Comptonista tuli American Physical Societyn varajohtaja ja kaksi vuotta myöhemmin sen johtaja.
Tiedevaikuttajana toisessa maailmansodassa

Toisen maailmansodan aikana Compton nimettiin National Defense Research Committeen (NDRC) jäseneksi ja komitean D-osaston johtajaksi. Osaston tieteilijät tutkivat erityisesti erilaisia havaintomenetelmiä, kuten tutkaa ja lämpösäteilyä. Vuonna 1941 NDRC sulautettiin Office of Scientific Research and Developmentiin (OSRD), jota johti NDRC:n tavoin Vannevar Bush. Sodan aikana hän palveli useassa eri komiteassa, jotka käsittelivät asetekniikkaa ja aseiden kehitystä. Vuonna 1945 hän oli kenraali Douglas MacArthurin tieteellinen neuvonantaja ja Manilassa sijainneen OSRD:n Tyynenmeren-osaston johtaja.
Compton oli merkittävässä asemassa myös atomipommin kehittämisessä. Hän oli mukana sotaministerin atomipommia koskevassa erityiskomiteassa, ja presidentti Harry S. Truman nimitti hänet puolustushaarakomentajien neuvoston lautakuntaan, joka arvioi atomipommien testaamista. Manhattan-projektissa hän oli jäsenenä Interim Committeessa. Sodan jälkeen hänet palkittiin Medal for Meritillä, joka oli Yhdysvaltain armeijan korkein siviiliarvomerkki. Hän sai sen vihamielisyyksien lopettamisen nopeuttamisesta erityisesti tutkajärjestelmien tutkimuksen ansiosta.
Viimeiset vuodet

MIT:n rehtorin virasta Compton erosi vuonna 1948. Tämän jälkeen hän toimi kuitenkin yliopiston hallintoneuvoston puheenjohtajana vuoteen 1954. Kesäkuussa 1954 Compton sai New Yorkissa sydänkohtauksen kesken kokouksen. Kuusi päivää myöhemmin hän kuoli veritulppaan.
Kevin Vogt

Kevin Vogt toukokuussa 2019.
Kevin Vogt (s. 23. syyskuuta 1991 Witten) on saksalainen jalkapalloilija, pelipaikaltaan keskuspuolustaja. Hän on pituudeltaan 194-senttimetrinen. Hän edustaa Saksan Bundesliigassa pelaavaa Union Berliniä.
Vogt aloitti bundesliigauransa Bochumissa, jonka junioreista hän nousi edustusjoukkueeseen ensimmäisen kerran huhtikuussa 2009. Hän sai enemmän peliaikaa joukkueen pelatessa 2. Bundesliigassa kausina 2010–2012. Vuonna 2012 Vogt palasi pääsarjatasolle siirtyessään Augsburgin joukkueeseen. Vuonna 2014 hän siirtyi Kölniin ja vuonna 2016 Hoffenheimiin. Kevätkauden 2020 hän pelasi lainalla Werder Bremenissä. Vogt on tammikuun 2022 loppuun mennessä pelannut Bundesliigassa 269 ottelua ja tehnyt niissä kolme maalia, joista kaksi kärkipään joukkueisiin kuuluvaa Borussia Dortmundia vastaan. Hän pelasi kaudella 2017–2018 Eurooppa-liigassa viisi, kaudella 2018–2019 Mestarien liigassa neljä ja kaudella 2020–2021 Eurooppa-liigassa kuusi  ottelua.
Vogt pelasi Saksan nuorisomaajoukkueissa alle 18-vuotiaista alle 21-vuotiaisiin.
Kimberly Stewart

Kimberly Anne Stewart (s. 21. elokuuta 1979, Holmby Hills, Kalifornia) on yhdysvaltalainen valokuvamalli, seurapiirijulkkis ja näyttelijätär. Kimberly Stewart on brittiläisen rocklaulaja Rod Stewartin ja Alana Stewartin tytär.
Ura > Ura mallina

Stewart kävi mallikoulua ennen kuin sai sopimuksen Tommy Hilfigeriltä. Ennen mallinuraa hän itse suunnitteli kenkiä. Stewart ja malli Megan Maitland ovat olleet australialaisen Antz Pantz -alusvaatemerkin kasvoja. Kimberly Stewartilla on myös oma Pinky Star Fish -vaatemallisto.
Ura > Ura televisiossa

Stewart on ollut eräs The Insider -ohjelman juontajista. 
Kimberly Stewartilla on ollut oma Win Your Life Back -sarja MTV:llä. Hän on myös esiintynyt ohjelmissa MTV Cribs ja Celebrities Uncensored.
Näyttelijänä Stewart teki debyyttinsä vierailevana tähtenä Undeclared-tv-sarjassa.
Aiheesta muualla

Kimberly Stewart Internet Movie Databasessa. (englanniksi)
Kaya Turski

Kaya Turski (s. 3. toukokuuta 1988 Montreal, Quebec) on kanadalainen freestylehiihtäjä, joka kilpailee slopestylessa.
Turski kilpaili freestylehiihdon maailmancupissa ensimmäisen kerran Mammothissa maaliskuussa 2012 voittaen slopestyle-kilpailun. MM-kilpailuissa vuonna 2011 hän sijoittui slopestylessa hopealle ja vuonna 2013 hän voitti maailmanmestaruuden. Turski on saavuttanut X Gameseissa seitsemän kultamitalia vuodesta 2010 lähtien. Hän on ollut yksi parhaimmista naisslopestylelaskijoista.
Aiheesta muualla

Kaya Turskin kotisivut
Kleineh

Kleineh voi tarkoittaa ainakin seuraavia:
Louis Kleineh (noin 1808–1874), saksalais-suomalainen ravintoloitsija ja hotellinpitäjä
Oscar Kleineh (1846–1919), suomalainen taidemaalari
Villa Kleineh, huvila Helsingin Kaivopuistossa
Hotelli Kleineh, Louis Kleinehin perustama hotelli Helsingissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kleineh”, voi hakea sivunnimihaulla, laajalla sivunnimihaulla tai tekstihaulla.
Keri Sable

| Keri Sable |
| --- | --- |

Henkilötiedot
Syntynyt: 28. huhtikuuta 1986 (ikä 38)
Pornonäyttelijä
Taiteilijanimet:  Carie Sable Carrie Sable Kerry Sable Kery Sable
Aktiivisena:  2004–2005
Seksuaalinen suuntaus:  biseksuaali
Silmien väri:  ruskea
Hiusten väri:  vaalea
Mitat:  70C-58-84 cm
Pituus:  170 cm
Paino:  48 kg
Aiheesta muualla
Kotisivut
IMDb
Keri Sable (s. 28. huhtikuuta 1986, Buffalo, New York) on aikuisviihdealalta vetäytynyt yhdysvaltalainen pornonäyttelijä.
Elämäkerta

Sable syntyi Buffalossa, New Yorkissa, italialaista alkuperää olevaan perheeseen. Valmistumisen jälkeen vuonna 2004 Sable aloitti aikuisviihdeuransa muutettuaan Los Angelesiin.
Sable teki sopimuksen Exotic Star Modelsin kanssa. Sablen ensimmäinen aikuisviihdefilmi oli First Offense 5 Peter Northin kanssa.
Huhtikuussa 2005 Sable allekirjoitti opimuksen Wicked Picturesin kanssa. Sablen ensimmäinen rooli Wickedille oli elokuvassa Sold, jossa hän työskenteli ohjaaja Brad Armstrongin ja vuonna 2005 parhaan naisnäyttelijän AVN Awardin voittaneen Jessica Draken kanssa. Loppuvuodesta 2005 Sable kuitenkin vetäytyi aikuisviihdealalta.
Kleinbottwar

Kleinbottwar on viiniseutua.
Kleinbottwarin vaakuna
Kleinbottwar on entinen saksalainen kaupunki, nykyinen Steinheim an der Murrin kaupunginosa. Kaupunki sijaitsee Saksan lounaisosassa Baden-Württembergin osavaltion Ludwigsburgin piirikunnassa. Kleinbottwar liitettiin Steinheim an der Murriin vuonna 1971. Nykyisin Kleinbottwarin kaupunginosan asukasluku on 1 730 (2010).
Kleinbottwar kuului keskiajalla useille ritarisuvuille, viimeksi Württemberin aatelissuvulle. Kaupungin vaakuna on vuodelta 1694. Yksi kuuluisimmista asukkaista lienee teologi ja antiikin filosofian historian kirjoittaja Eduard Zeller (1814–1908). Kaupungin merkittävimpiin nähtävyyksiin kuuluvat noin 1272 rakennettu Burg Schaubeck sekä vuodelta 1491 peräisin oleva St. Georgskirche.
Kleinias

Kleinias (m.kreik. Κλεινίας, lat. Cleinias, Clinias) voi viitata seuraaviin henkilöihin:
Kleinias, useita henkilöitä ateenalaisessa alkmaionidien suvussa:
Kleinias I (500-luku eaa.)
Kleinias II (toimi 480–447 eaa.), valtiomies ja sotapäällikkö, Alkibiades III:n isä
Kleinias III (400-luku eaa.), Aksiokhoksen poika ja Alkibiades III:n serkku, joka esiintyy Platonin dialogeissa
Kleinias IV (400-luku eaa.), Alkibiades III:n veli
Kleinias Knossoslainen, henkilö, joka esiintyy Platonin dialogeissa
Kleinias Sikyonlainen (200-luku eaa.), valtiomies, Aratos Sikyonlaisen isä
Kleinias Taraslainen (300-luku eaa.), pythagoralainen filosofi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kleinias”, voi hakea sivunnimihaulla, laajalla sivunnimihaulla tai tekstihaulla.
Kfar Etzion

| Kfar Etzion |
| --- | --- |

 Kfar Etzion
 Koordinaatit: 31°38′56″N, 35°6′55″E 
Valtio:  Israel
Hallintoalue:  Juudea ja Samaria
Perustettu:  1967
Väkiluku (2019):  1 156
 
 www.k-etzion.co.il 
Infobox OKVirheellinen NIMI-arvo: 
Kfar Etzion (hepr. ‏כפר עציון‎, Kfar Etzyon) on Israelin siirtokunta Palestiinan Länsirannalla Jerusalemin eteläpuolella. Sen asukasluku oli vuoden 2019 lopussa 1 156.
Maantiede

Kfar Etzion sijaitsee Hebronin kukkuloilla Länsirannalla noin 23 kilometriä Jerusalemista etelään.
Historia

Ennen vakinaisemman asutuksen syntymistä juutalaiset siirtolaiset yrittivät perustaa paikalle siirtokuntaa useampaan otteeseen. Irakista saapuneet juutalaiset perustivat Migdal Eder in vuonna 1926–1927. Paikka sai nimensä raamatullisen paikannimen mukaan. Migdal Eder hylättiin kuitenkin vuoden 1929 levottomuuksien aikana. Vuonna 1935 paikalta osti maata S. Z. Holzmann. Holzmann oli sitrushedelmien viljelijä. Holzmann kaavaili perustavansa vuoristokylän ja matkailukeskuksen, jolle hän antoi nimen Kfar Etzion oman nimensä heprealaisen käännöksen mukaan. Suunnitelmat tyrehtyivät vuosien 1936–1939 arabikapinaan.
Vuonna 1943 sionistisen ja ortodoksijuutalaisen Mizrahi-liikkeen jäsenet perustivat ensimmäisen kibbutsin paikalle, josta tuli Gush Etzionin siirtokunta-alue. Kfar Etzion oli alueen siirtokunnsita ensimmäinen ja kolme muuta olivat Massu'ot Yizhak, Ein Zurim ja Revadim. Kibbutsin jäsenet viljelivät maata ja istuttivat metsää.
Vuodesta 1947 lähtien kibbutsia vastaan tehtiin jatkuvia hyökkäyksiä arabien taholta. Arabien ja juutalaisten välien konfliktin aikana Kfar Etzionin sijainti oli strateginen. Sitä tukikohtanaan käyttäen juutalaiset pystyivät häiritsemään liikennettä kohti Jerusalemia. 12. toukokuuta 1948 arabilegioona käynnisti hyökkäyksen siirtokuntaa vastaan. Kfar Etzion kukistui seuraavana päivänä. Vangiksi jääneitä surmattiin Kfar Etzionin verilöylyssä. Alueen valtauksen jälkeen juutalaiset siirtokunnat tuhottiin ja niiden paikalle valmistui arabilegioonan tukikohta.
Israel valtasi alueen kuuden päivän sodan aikana 7. kesäkuuta 1967. Saman vuoden syyskuussa entisen Kfar Etzionin paikalle tuli Ha-Kibbutz ha-Datin jäseniä ja Kfar Etzion perustettiin uudelleen.
Talous

Kibbutsin nykyiset asukkaat ovat harjoittaneet maataloutta. Kfar Etzionissa on esimerkiksi kasvatettu kanoja ja kalkkunoja, sekä viljelty hedelmäpuita. Paikalla on myös jonkin verran teollisuutta. Kibbutsilla on valmistettu esimerkiksi Mofet Etzionin ballistisia panssareita.
Väestö

Kfar Etzionin asukasluku oli vuoden 2019 lopussa 1 156. Vuonna 2002 vastaava lukema oli 408.
Kansainvälisoikeudellinen asema

Israelin siirtokuntia on väitetty laittomiksi, koska Geneven neljännen sopimuksen 49. artiklan 6. pykälän mukaan "valtaajavalta ei saa valtaamalleen alueelle karkottaa tai siirtää osaa omasta siviiliväestöstään." Israel kiistää väitteen siirtokuntien laittomuudesta, koska se ei ole tehnyt sopimuksen mainitsemia karkotuksia tai siirtoja. Haagin kansainvälinen tuomioistuin antoi 9. heinäkuuta 2004 neuvoa antavan lausunnon, jossa se katsoi, että Israelin siirtokunnat olivat kansainvälisen oikeuden vastaisia.
Sukkot Kfar Etzionissa.
Kfar Etzion vuonna 1947.
Keri Kelli

| Keri Kelli> Kenneth Fear |
| --- | --- |

Henkilötiedot
Syntynyt: 7. syyskuuta 1971 (ikä 53) Huntington Beach, Kalifornia, Yhdysvallat
Kansalaisuus:   Yhdysvallat
Ammatti:  muusikko
Muusikko
Tyylilajit:  metallimusiikki
Soittimet:  kitara
Yhtyeet:  Alice Cooper   Skid Row   L.A. Guns   Ratt   Warrant   Adler’s Appetite   Slash’s Snakepit
Aiheesta muualla
kerikelli.com
  [ Muokkaa Wikidatassa ] [ ohje ]  
Keri Kelli (oikealta nimeltään Kenneth Fear; s. 7. syyskuuta 1971 Huntington Beach, Kalifornia, Yhdysvallat) on yhdysvaltalainen muusikko, joka tunnetaan parhaiten Alice Cooperin yhtyeen kitaristina. Kelli on soittanut lisäksi muun muassa yhtyeissä Ratt, Warrant, Skid Row, Slash’s Snakepit, L.A. Guns ja Adler’s Appetite, minkä lisäksi hän on soittanut muun muassa Mötley Crüen laulajan Vince Neilin ja Warrantin laulajan Jani Lanen soolotuotannolla. Kelli soittaa kitaraa myös Night Rangerin uusimmalla, vuonna 2021 julkaistulla albumilla A.T.B.P.O.. Kelli paikkasi Skid Row’n kitaristia Dave Saboa yhtyeen Euroopan-kiertueella vuonna 2005 tämän oltua loukkaantuneena. Kitaran soittamisen lisäksi Kelli on toiminut myös taustalaulajana, sanoittajana, tuottajana ja miksaajana. Kellistä käytetään lempinimiä ”KK” ja ”The Kook”.
Diskografia

1997: Dad’s Porno Mag – Dad’s Porno Mag
2000: Shameless – Queen 4 a Day
2001: Warrant – Under the Influence
2002: Jani Lane – Back Down to One
2002: Shameless – Splashed
2003: Shameless – Super Hardcore Show
2003: Shameless – KISS Tribute Undressed
2004: L.A. Guns – Rips the Covers Off
2005: Adler’s Appetite – Adler’s Appetite
2007: Shameless – Famous 4 Madness
2007: Too Fast for Love – A Millennium Tribute to Mötley Crüe
2008: Saints of the Underground – Love the Sin, Hate the Sinner
2008: Lick It Up – A Millennium Tribute to Kiss
2008: Alice Cooper – Along Came a Spider
2011: Pushking – The World as We Love It
2011: Shameless – Dial S for Sex
2012: Tuff – What Comes Around Goes Around Again
2012: No More Tears – A Millennium Tribute to Ozzy Osbourne 1971-2012
2013: Shameless – Life’s a Gas
2013: Shameless – Beautiful Disaster
2021: Night Ranger – A.T.B.P.O.